《溪上》
宋代·张侃

水痕依绿四无边，雨脚垂檐细更妍。杨柳不遮愁处眼，牡丹犹更醉时肩。

纷纷灯火疑星灿，汩汩声名类蚁旋。閒凭蓬窗仍感旧，开箱重为整诗篇。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。